
Kogukonna kriisiplaani ANKEET
 NB! Tee plaan enda jaoks ja ole loominguline! Kaasa koostamisel päästeamet. Uuenda kriisiplaani kord aastas.
	1. Külavanem või kogukonnajuht ja tema asendaja 
	

	2. KOVi kriisikontakt ja tema kontaktandmed
Nt kriisikoordinaator või mõni teine turvalisuse valdkonnaga tegelev kontaktisik, küsi KOVist.
	

	3. Kogukonna kriisimeeskonna kontaktid Rollide, vastutuse, ülesannete jaotus, nt appitulijate koordineerimine, info jagamine jne. Iga rolli puhul kaardista ka asendajad. Selgita välja, kes peavad erinevates kriisiolukordades täitma oma ametikohustusi, ja veendu, et neil oleksid vajaduse korral asendajad.

	

	4. Elanikud
Tee kindlaks kogukonna suurus täna ning võimaliku kriisi korral (kas kriisi ajal inimesi lisandub või liigub välja, vajaduse korral tee küsitlus).
Kui soovid, mine detailsemaks: rühmita kogukonna liikmed – eakad, lapsed, üksikud, suurpered, suvitajad, talud, kortermajad, leibkonnad jne.
Pane kirja kogukonna haavatavad sihtgrupid (eakad, väikelastega pered, erivajadustega inimesed, toimetulekuraskusega inimesed jne)

	

	5. Oskustega inimesed 
Kaardista erioskustega inimesed kogukonnas (sh piirangud kriisiajal, st täidavad muid ülesandeid). Näiteks esmaabi, päästetööd, juhtimine, militaaroskused, tehnilised oskused, erineva võõrkeele oskused jne.
	

	6. Teavitus, info liikumine kriisis ja kogukonnasisene sidepidamine
Kuidas jagame kiiresti infot – kes keda teavitab, SMSid, käskjalad, telefon, sotsiaalmeediagrupid, kokkulepitud infotahvel.
	

	7. Lähim KOVi ja/või kogukonna kerksuskeskus ja/või infopunkt Kerksuskeskus(t)e asukoht(-kohad) ja seal pakutavad teenused (generaator või selle ühendamise valmidus, info ja lisaks võimalusel soe ruum, tualett, elekter, internet, toit, vesi, ravimivaru, tööriistad ja muu selline).
	

	8. Kogukonna varjumisplaan 
Piirkonnas asuvad varjumisvõimalused. 
	

	9. Kogukonna kriisivarud 
(esmaabivahendid, toiduvaru, kariloomad ja kodulinnud, kütusevaru, energia – generaatorid-akujaamad, küttepuud, veepuhastus, sidevahendid, kerksuskeskuse sisustus, ajaviitmise vahendid, majutustarbed, tööriistad, tehnika jne). Siia pane kirja ka jooksev täiendamine ja puuduvad ressursid, mida, millal, milliste vahendite eest ja kelle poolt soetada ning kus hoiustada. Täida vastavalt vajadusele.

	

	10. Ohuolukorrad ja nende mõju
a. Kogukonda suurema tõenäosusega mõjutada võivad ohud (vt lisast 1 enda kogukonda puudutavaid võimalikke ohtusid)
b. Nende esinemise tõenäosus 
c. Esinemise mõju kogukonna igapäevaelule  
	

	11. Kogukonna ja KOVi koostöö 
Aruta läbi KOVi kriisikontaktiga KOVi poolt pakutavad teenused kriisi ajal ja kogukonna võimalused panustada. Jaga ja kooskõlasta oma kriisiplaan KOViga. Kogukonna kriisiplaan võiks olla üks osa KOVi kriisiplaanist.
	

	12. Jätkutegevused ja koolitusvajadused
Mõtle läbi, millised tegevused suurendavad kogukonna võimet kriisis hakkama saada, milliseid oskuseid on vaja arendada, milliseid koolitusi/õppusi inimesed vajavad. 
	



Veel võimalikke lisateemasid küla kriisiplaani
13. Millises seisukorras on teede võrgustik sinu kodukohas (sh suunaviidad, hüdrandid jm)? Mõtle ja pane kirja alternatiivsed teed juhuks, kui peaks midagi juhtuma. Abi kohalejõudmise aeg sõltub paljuski suunaviitade/maamärkide olemasolust (saab paremini teed juhatada). Märgi üles puudused ja vajaduse korral teavita kohalikku omavalitsust.
14. Milliseid puhta joogivee allikaid leidub piirkonnas? Siia tee märkmeid looduses leiduvatest allikatest ning kogukonnas paiknevatest salvkaevudest. Hea, kui mõtled läbi ja märgid üles ka kontakti juhuks, kui joogivee allikas asub eramaal (kanna andmed vajaduse korral kaardile).
15. Joogivesi – salvkaevud, puurkaev generaatori ühendusega (eelkokkulepped)

Vajalikud lingid:
	Kriisiolukorraks valmistumine ja käitumisjuhised https://www.olevalmis.ee/

ja https://kriis.ee/

	Avalikud varjumiskohad https://xgis.maaamet.ee/xgis2/page/link/SHbBUtqP

	Riigi riskipilt https://www.riigikantselei.ee/riskid

	Loodusliku vee allikad: www.allikad.info

	Ilmahoiatus: https://www.ilmateenistus.ee/ilm/prognoosid/hoiatused/ 

	Teeolud: https://tarktee.mnt.ee/

	Ohtlikud ettevõtted: https://xgis.maaamet.ee/xgis2/page/app/paasteamet_ohtvesi 

	Avariitanklad: https://varudekeskus.ee/eesti-varude-keskus/toimepidevus/vedelkutused/avariitanklad

	Üleujutuse ohuga alad: https://xgis.maaamet.ee/xgis2/page/app/yleujutusalad

	Õhu kvaliteet: https://ohuseire.ee/

Lisa 1.
Kogukonda suurema tõenäosusega mõjutada võivate ohtude hindamine ja nende mõju hindamine. Vt https://www.riigikantselei.ee/riskid.

	Väike tõenäosus / suur mõju
Nt tornaado
	Suur tõenäosus / suur mõju
Nt elektrikatkestus

	Väike tõenäosus / väike mõju
Nt kopteri vm lennuõnnetus
	Suur tõenäosus / väike mõju
Nt paduvihmad

